30/12/2013 | Administración LocalMunicipal
Malpica de Bergantiños
Secretaría
Anuncio elevación a definitiva de modificación do regulamento municipal do mercado de Malpica de Bergantiños

A Corporación Municipal en Pleno, en sesión extraordinaria celebrada o día 5 de novembro de 2013 aprobou inicialmente a modificación do Regulamento municipal do Mercado de Malpica de Bergantiños. Exposta ao público durante 30 días hábiles mediante anuncios publicados no Boletín Oficial da Provincia nº 216 de 13 de novembro de 2013, e no taboleiro de anuncios do Concello, non se presentou alegación algunha á mesma, polo que se considera definitivamente aprobada sen necesidade de novo acordo plenario. De conformidade co establecido no artigo 70.2 da Lei 7/1985 de 2 de abril, Reguladora das Bases do Réxime Local, procédese á publicación íntegra da modificación do devandito Regulamento, que entrará en vigor tras a súa publicación definitiva e unha vez transcorra o prazo previsto no artigo 65.2 da Lei de Bases do Réxime Local. A) Modificación do artigo 11 do regulamento, que queda redactado do seguinte teor literal: O prazo de concesión será de 15 anos, dende a data de aprobación definitiva do regulamento do mercado ( BOP nº 13 de 19/01/2012), disminuindo progresivamente nas sucesivas concesións, sendo o período máximo de concesión de 15 anos dende a devandita aprobación definitiva deste regulamento, de forma que rematado o prazo de 15 anos inicial, quedarán extinguidas por expiración do prazo concesiónal, todas as concesións existentes. B) Engadir ao artigo 32 do regulamento o apartado b, que queda redactado do seguinte teor literal: b) Cando se imposibilite para o exercicio profesional ao titular da concesión, por motivo de enfermidade, accidente ou outros que poidan calificarse de forza maior, apreciada no correspondente expediente, sendo transmisible nestes casos a favor dos solicitantes indicados no apartado anterior. C) Modificación do artigo 36 do regulamento, que queda redactado do seguinte teor literal: Artigo 36.- O prazo de duración da concesión no caso dos traspasos contará para o novo concesionario desde a data de inicio da concesión inicial e non desde a do traspaso. D) Modificación do artigo 53 do regulamento, que queda redactado do seguinte teor literal: A).-Mante-lo posto pechado por espacio de dous meses carecendo do preceptivo permiso municipal. e fora dos supostos previstos no artigo 4 da Lei 20/2007 do Estatuto do Traballador Autónomo. B).-O traspaso ou alugueiro da concesión ou licencia sen autorización municipal. C).-O grave deterioro das instalacións comúns do mercado por actuación imputable ó concesionario. D).-A realización de obras no posto alterando a súa estructura e carecendo da preceptiva licencia municipal. E).- Falta de pago da taxa anual por prestación do servizo de mercado municipal. F) A reincidencia en dúas faltas graves no período de 1 ano. G).-Incumprir calquera das prohibicións previstas no artigo 19 deste regulamento. Contrao presente acordo poderase interpoñer recurso contencioso–administrativo, ante a Sala do Contencioso-Administrativo do Tribunal Superior de Xustiza da Comunidade Autónoma, no prazo de dous meses contados a partir do día seguinte da publicación deste anuncio, de conformidade co artigo 46 da Lei 29/1998, de 13 de xullo, da Xurisdicción Contencioso-Administrativa. Malpica de Bergantiños a 20 de decembro de 2013. O alcalde Eduardo José Parga Veiga